පසුගිය 25 වනදා සවස අලුත්ගම - දර්ගා නගරයේ සිට වැලිපැන්න දෙසට මුඛ ආවරණ නොමැතිව පාපැදියෙන් ගමන් කළ තරුණයෙකු නැවැත්වීම සඳහා පොලීසිය සංඥා කර තිබුණා.එහිදී ඔහු පාපැදිය නොනවත්වා ගමන් කර ඇති අතර පසුව ඔහු ආපසු දර්ගා නගරය දෙසට පාපැදියෙන් පැමිණීමේදී පොලීසිය ඔහු අල්ලා ගැනීමට උත්සාහ කිරීමත් සමඟ මාර්ගය අසල තිබූ මාළු ලෑල්ලක ගැටී බිම ඇද වැටී තිබෙනවා.අනතුරුව පාපැදිකරු ඉතා උස් හඩින් කෑ ගසා දුවන්නට උත්සාහ කළ අතර, ඔහුව මෙල්ල කර ගැනීම සඳහා අවම බලය පාවිච්චි කළ බවයි පොලිස් මාධ්‍ය කොට්ඨාශය සඳහන් කළේ.කෙසේ වෙතත්, එම තරුණයාගේ පියා පැමිණ පොලීසියට සඳහන් කර ඇත්තේ ඔහු මානසික රෝගයකින් පෙලෙන බවයි.පසුව පොලීසිය අදාළ තරුණයා පියා වෙත භාර දී තිබූ අතර, මෙම සිද්ධිය සමාජ මාධ්‍ය ඔස්සේ ප්‍රචාරය වී තිබුණා.